नई दिल्ली. चुनावी साल में 15 अगस्त के मौके पर प्रधानमंत्री नरेंद्र मोदी कई बड़े एलान कर सकते हैं। माना जा रहा है कि ये तीनों एलान सीधा आम आदमी से जुड़े हो सकते हैं। पीटीआई की रिपोर्ट के मुताबिक, मोदी लाल किले से जनता को 3 बड़े तोहफे दे सकते है। इनमें जनधन, अटल पेंशन योजना के लाभार्थी और आयुष्मान भारत स्कीम शामिल हैं। बता दें कि अटल पेंशन और जनधन योजना मोदी सरकार पहले से ही लॉन्च कर चुकी है। वहीं आयुष्मान भारत स्कीम को अभी लॉन्च किया जाना बाकी है। सूत्रों के मुताबिक मोदी जहां 15 अगस्त को आयुष्मान भारत स्कीम को लॉन्च कर सकते हैं, वहीं जनधन, अटल पेंशन योजना में मिलने वाले बेनिफिट में कुछ नई चीजें जोड़ सकते हैं। आइए जानते हैं इन तीनों योजनाओं से जुड़े संभावित एलान के बारे में....